**ሃገርይ ሸኻ ለምለም፡**

ኤርትራ ሃገረይ ሸኻ ለምለም፡
ታሪኽኪ ዘይኣኽሎ ቀለም፡
ንዓኺ ዝጠልም ይጠለም።

ጓል ቀይሕ ባሕሪ ሰማያዊ ቅናት፡
ውህብቲ ብተፈጥሮ ክልተ ክራማት፡
ምስልኺ ኣይድወንን ብከድዓት ጠላማት።

ስምኪ ክሰምዕ እዝኑ ዝጸመመ፡
ኪዳን ሓፋሽ ፈጺሙ ዝጠለመ፡
ከቶ ኣይሰልጦን ዝቖዘመ እንተ ቖዘመ።

ፍቕሪኺ ዝነብር ኣብ ዝኽሪ፡
ታሪኺ ብዝሑ ዝኸድን ባሕሪ፡
ኣብ ዞባኺ የለን ተወዳዳሪ።

ኣኽራናትኪ ዕርዲ ጎላጉልኪ ዓውዲ፡
ኣግራባትኪ ባይቶ ጽላል ዓዲ፡
ጓሎም ወዶም ጀጋኑ ትወልዲ።

ኣንቲ ሓላል ሜረት ታሪኽኪ ናይ ጥንቲ፡
ኣብ ሓቂ ረጊጽኪ ንኹሉ መኪትኪ፡
ኣብነት ዓወት ንጩቁናት ዝኾንኪ።

ሃገረይ ኣይትገደስሎም ስረ ዘዝለቑ፡
ጽባሕ ኩሎም ከም ጨው ዝሓቁ፡
ስምኪ ነባሪ'ዩ ከም ወርቂ ደሚቑ።

እሰማእታትና ክዝከሩ ይንበሩ፡
ዓወት ንሓፋሽ፡